דנה מרכוס

דנה מרכוס (נולדה ב-28 ביולי 1991) היא כוריאוגרפית, רקדנית, מורה ומנהלת אמנותית ישראלית. זוכת פרס משרד התרבות והספורט בתחום המחול ליוצרים בראשית דרכם לשנת 2021 ופרס רוזנבלום של עיריית תל אביב ליוצרים צעירים מבטיחים לשנת 2022. 

== ביוגרפיה ==
מרכוס נולדה בישראל לרותי מרכוס כהן, ודורון מרכוס בשנת 1991 וגדלה ברמות השבים, שבשרון. היא בת אמצעית בין שני אחים. התחנכה בבית הספר הדמוקרטי בכפר סבא, ובהמשך למדה בתיכון הרצוג בעיר במגמת המחול, אותה סיימה בהצטיינות. עם סיום לימודיה התקבלה לתוכנית המצוינות של להקת בת שבע. בשנת 2010 התגייסה מרכוס לצה"ל ושירתה בחיל האוויר בתפקידים פיקודיים בסדיר בתחומי המודיעין ובשירות קבע בתחום ההכשרות לפיקוד והדרכה.

== קריירה אמנותית ==
עם שחרורה מצה"ל בשנת 2013, החלה ללמוד [https://www.kcdc.co.il/dancepro/ בתוכנית להכשרת רקדנים] בגעתון. בשנת 2014 החלה ללמוד בתוכנית להכשרת רקדנים של להקת ורטיגו בירושלים. בשנת 2015, עם סיום לימודיה, החלה להשתתף כרקדנית בהפקות וביצירות מחול שונות. בין היתר היא עבדה עם הכוריאוגרפים: [https://www.artiststudiosjlm.org/seline-baumgartner.html סאלין באומגרטנר], אביגיל אילן, קלי איאש, שרון פרידמן, סאלי אן פרידלנד, אבי קייזר וסרג'יו אנטונינו. כמו כן, מרכוס השתתפה באופרה "רומיאו ויוליה" באופרה הישראלית.
מתוך היצירה "ואם תתפוס אותי, אני אפול?" מאת דנה מרכוס (2017)
מתוך היצירה "Bubble point" מאת דנה מרכוס (2018)
בשנת 2017 החלה ליצור עבודות מחול עצמאיות. יצירתה הראשונה, "ואם תתפוס אותי, אני אפול?", עלתה בבכורה במסגרת פסטיבל "גוונים במחול" באותה השנה. היצירה הציגה פעמים רבות בישראל ובעולם, בין היתר בדנמרק, גרמניה, רוסיה ומקדוניה.
מתוך היצירה "Fragile" מאת דנה מרכוס (2020)
בשנת 2018 יצרה העבודה "Bubble point"<ref></ref> עבור פסטיבל "הרמת מסך", יצירה ל-6 רקדנים מקצועיים ו-16 תלמידי הסדנה להכשרת רקדנים בגעתון.<ref name=":0"></ref><ref name=":1"></ref><ref name=":2"></ref>

בשנת 2019 יצרה מרכוס את הדואט "עשן ורוד" עבור פסטיבל "הרמת מסך",<ref name=":6"></ref> ואת היצירה "Don't break my heart please" עבור [https://catamon.com/category/festival/festival-2019/ פסטיבל "מיפו עד אגריפס"].<ref name=":7"></ref> היצירה עלתה בתוך מסעדת DKL3 של השף אסף גרניט.

בשנת 2020 יצרה את עבודתה "Fragile", שעלתה בבכורה בתחרות הפרינג' בתיאטרון הפרינג' באר-שבע. על העבודה זכתה מרכוס בפרס היצירה המבטיחה ובפרס הביצוע לרקדנית.<ref name=":8"></ref>

בשנת 2021 יצרה את עבודת הטריו "SOLANGE"<ref></ref>. העבודה עלתה בתמיכת הקרן ליוצרים עצמאיים. כמו כן, באותה שנה עבדה מרכוס כמעצבת תנועה ב[https://www.porat-theater.co.il/לוח_הצגות/1375/אלי הצגה "אלי"] של תיאטרון אורנה פורת, בבימוי עמית אפשטיין, שמבוססת על סיפור חייו של המרגל הישראלי אלי כהן.

בשנת 2022 יצרה את "מבוכים וציפורים", שעלתה בבכורה במסגרת פסטיבל "אינטימדאנס" של תיאטרון תמונע.<ref name=":3"></ref> באותה השנה גם הוזמנה מרכוס על ידי תמיר גינץ ליצור עבודה עבור להקת המחול "קמע", במסגרת פרויקט עבודת מעבדה שנקרא KAMEA HUB<ref></ref>. העבודה שנוצרה נקראה "Equilibrium".<ref name=":4"></ref>

החל משנת 2022 דנה חברה בעמותת הכוריאוגרפים.

=== הוראה וניהול אמנותי ===
במקביל ליצירה העצמאית, מרכוס מלמדת מחול עכשווי וסדנאות רפרטואר במוסדות לימוד שונים ומגמות מחול, ביניהם: תיכון אמנויות ירושלים, הסדנה להכשרת רקדנים של להקת "ורטיגו", "הקבוצה", הקאמרי Academy, סטודיו נעים, שינוע, ועוד. החל משנת 2021 מרכוס מעבירה סדנאות אלתור ומודעות גוף עבור עמותת "יוצאים לשינוי".  

כחלק מעבודתה האמנותית, מרכוס משמשת גם כמנהלת חזרות ודרמטורגית ולקחה חלק ביצירותיהם של קלי איאש, סאלי אן פרידלנד, רוני רותם, ענבר טנזר, שירלי ברבי ועוד.

בשנים 2017–2018 הפיקה וניהלה אמנותית את אירועי האמנות בלנדר מבית "בסקולה", ובשנים 2021–2023 היא שותפה לניהול האמנותי של אירועי האמנות "קפסולה".

== יצירותיה ==
2017 - "ואם תתפוס אותי, אני אפול?", בכורה בפסטיבל ""גוונים במחול"" בסוזן דלל. בביצוע: דרור בירגר ודנה מרכוס לצד המוזיקה של תומר ברוך. היצירה ממשיכה להופיע עד היום ברחבי הארץ ובעולם. קאסטים נוספים: מיכה איימוס, שמואל חלפון, שחר דולינסקי.<ref name=":5"></ref>

2018 - "זקישה", בכורה כמופע סייט-ספסיפיק במועדון האלפא-בית בתל אביב. בביצוע: איילת בשור. הרקדנית במופע מגלמת דמות שהינה מעין חצי זיקית חצי אישה שמונעת מכוח, תשוקה ורכות נשית וחייתית.

2018 - "Bubble point", בכורה בפסטיבל "הרמת מסך" בניהולם האמנותי של מאטה מוראי ואיציק גלילי. יצירה לשישה רקדנים: דור פרנק, איילת בשור, נעם דויטש, שמואל חלפון, ניב אלבז ומיכה איימוס, יחד עם 16 סטודנטים של הסדנה להכשרת רקדנים בגעתון. את המוזיקה יצר אבי בללי. בעבודה זו מגיבה מרכוס ליציאת האנשים לרחובות במחאות השונות שהתעוררו באותה שנה בארץ וברחבי העולם.<ref name=":0" /><ref name=":1" /><ref name=":2" />

2019 - "עשן ורוד", בכורה במסגרת פסטיבל "הרמת מסך". דואט בביצוע של עופרי מנטל ועוז מולאי, שעוסק בניסיון לשיקוף מציאות ומציג מצב עגום, אקטואלי, בין פרודיה לטרגדיה כביטוי למצב פוליטי במדינה ולמערכת היחסים המתישה המתקיימת בין מנהיג לעם.<ref name=":6" />

2019 - "Don't break my heart please", בכורה במסגרת פסטיבל "מיפו ועד אגריפס" במסעדת הדקל בירושלים. היצירה היא דואט בביצוע יואב קליינמן ודנה מרכוס. היצירה מדמה מפגש של דייט ראשון בין גבר לאישה, ומחולקת לפרקים כך שבין כל פרק עלילתי מוגשת מנת אוכל לאורחים היושבים במסעדה.<ref name=":7" />

2020 - "Fragile" בכורה במסגרת תחרות הפרינג' בתיאטרון הפרינג' באר שבע. היצירה היא דואט שמבוצע על ידי שמואל חלפון ודנה מרכוס. היא עוסקת במערכת יחסים המושפעת ממגבלה פיזית שיוצרת מגבלה אצל האחר ומביאה לתלות מתמדת בין השניים. הדואט זכה בפרס היצירה המבטיחה ובפרס הביצוע לרקדנית דנה מרכוס.<ref name=":8" />

2021- "SOLANGE", בכורה בבית פרסקו למחול ותרבות בתל אביב, בביצוע: דור פרנק, שמואל חלפון ודנה מרכוס. היצירה התהוותה כהמשך ליצירה "Fragile" ועוסקת בדמות המתפרקת ונבנית שמתמודדת עם מגבלות גוף אל מול התשוקה להמשיך לנוע. העבודה נוצרה בתמיכת הקרן ליוצרים עצמאיים<ref>[https://www.kerentarbut.co.il/html5/web/18972/39530ImageFile3.pdf רשימת האמנים שזכו לתמיכה מהקרן ליוצרים עצמאיים בשנת 2022]</ref>.

2022 - "מבוכים וציפורים", בכורה בפסטיבל "אינטימדאנס" בתיאטרון תמונע. היצירה היא דואט לרקדנים אורי יששכר ואיתמר גלינה. היצירה מתקיימת בבמת זירה, הקהל יושב מסביבה, ועוסקת בגבולות פיזיים של המרחב, גבולות תודעתיים ומידת השפעתם והחופש בתוכם<ref></ref><ref></ref>.

2022 - "Equilibrium" נוצרה בהזמנת ועבור להקת המחול "קמע".<ref name=":4" /> הופיעה בבכורה בתיאטרון ענבל בסוזן דלל. היצירה מציגה דימויים הנעים בין בריאה טהורה לבין כאוס ממשי עכשווי. היא נוגעת במורכבויות חברתיות ואישיות, ויחד עם זאת מציעה מימד של רכות ואופטימיות.<ref name=":3" />

== השכלה ==
*2006-2009 - לימודים במגמת המחול של תיכון "הרצוג" כפר סבא
*2010 - השתתפות בתוכנית המצוינות של להקת המחול בת-שבע
*2013 - לימודים ב"קבוצת מחול לומדת" בניהולם של אורן טישלר ותמר לרנר
*2013-2014 - לימודים בסדנה להכשרת רקדנים בגעתון בניהולם של עינב לוי ויניב אברהם
*2014-2015 - לימודים בסדנה להכשרת רקדנים של להקת ורטיגו
*2015 - קורס מדריכי פילאטיס מזרן ומכשירים במרכז "נקודת מגע" בירושלים בניהול של יפעת קולונדר

== פרסים ומענקים ==
* פרס רוזנבלום לאמנים בעלי הישגים מבטיחים - שנת 2022<ref>[https://www.youtube.com/watch?v=hCF_rKSazpo סרטון ההכרזה של זוכי פרס רוזנבלום] - מתוך היוטיוב של עיריית תל אביב</ref><ref></ref>
* פרס שר התרבות והספורט ליוצרים ב-10 השנים הראשונות ליצירתם - שנת 2021<ref></ref>
* פרס היצירה הטובה ביותר בפסטיבל באזאק של תיאטרון בית מזיא ירושלים ליצירה "Fragile"
* פרס היצירה המבטיחה בתחרות הפרינג' באר שבע ליצירה "Fragile"
* פרס הביצוע בתחרות הפרינג' באר שבע ליצירה "Fragile"

=== מענקים ===
* 2020 - מענק עבור יצירה חדשה מהקרן ליוצרים עצמאיים
* 2022 - מענק תמיכה מקרן רבינוביץ' עבור הרצת היצירה SOLANGE<ref>[https://www.rabinovichfoundation.org.il/index.php/the-arts/dance/433 רשימת מקבלי התמיכה מקרן רבינוביץ' בשנת 2022]</ref>

== קישורים חיצוניים ==
* 
* 
* 
* [https://vimeo.com/user70564212 ערוץ וימאו]
* [https://www.choreographers.org.il/choreograph/dana-marcus/ דנה מרכוס באתר עמותת הכוריאוגרפים]
* [https://kellyayache.wixsite.com/bizarre/dana-marcus דנה מרכוס באתר אנסמבל תיאטרון המחול Bizarre]
* [https://www.naim.org.il/dana_marcus/ עמוד המורה של דנה מרכוס בסטודיו נעים]

== הערות שוליים ==

קטגוריה:כוריאוגרפיות ישראליות
קטגוריה:רמות השבים: אישים
קטגוריה:בוגרי תיכון הרצוג (כפר סבא)
קטגוריה:ישראליות שנולדו ב-1991
קטגוריה:ישראלים שנולדו ב-1991